WAT EET ONS: 2011
Dis my wereld
Toe ek vandag van Malmesbury terug ry huis toe besef ek weer hoe die liefde vir jou eie wereld altyd daar sal wees, miskien wil jy nooit weer op die tuisdorp van jou kinderdae gaan woon nie, maar nogtans kyk jy elke Sondag in die Rapport wat jou skool Saterdag in die rugby gedoen het, die terleurstelling van 'n verloor (veral op interskole naweek) is miskien nie so groot soos wanneer die Springbokke verloor nie, maar naby genoeg aan die terleurstelling as jou provinsiale span verloor (asseblief WP, julle sal moet begin beter speel, my hart gaan dit nie hou nie.)
Voor die hartseer my oorval oor Malmesbury se pakslae in die naweek se Interskole gaan ek julle dus verwys na my Engelse blog vir 'n paar foto's van 'n regte .Swartlandse wintersdag.
Ek beplan 'n paar "postings" oor die Swartland in die toekoms, so as jy voel daar is iets in die Swartland waarsonder 'n artikel oor die Swartland totaal onvolledig sal wees, email my asb. by potjie3peen@gmail.com.
Posted by Potjie at 6:50 PM 1 comment:
Salm viskoekies met mosterd en tarragon sous
'n Man kan nie elke dag ure voor die stoof deurbring nie, en soms kom die hoof bestandeel van jou gereg dalk uit 'n blik uit, maar dis geen rede om afskeep kos te maak nie, vars salm is so duur aan die suid punt van Afrika dat as die lus vir dit jou oorval en die maand staan einde se kant toe, kan jy dalk genoodsaak wees om dit by Checkers in 'n blik te gaan koop.
As dit die geval is dan maak ons maar salm viskoekies, hoopenlik het jy die res van die bestandele in jou kas, en 'n terragon mosterd sousie klink vir my net reg hiermee saam.
Vir die viskoekies benodig jy:
1 blik salm
2 medium aartappels
3 tot 4 tlps kappertjie saad fyn gekap
1 tlp droë pietersilie
1 eier geklits met 50ml melk
Skil en sap van een medium suurlemoen
1 suurlemoen in wiggies gesny vir opdiening
Meel (vir jou hande)
Kook die aartappels tot net gaar en maak fyn, wees versigtig om nie die aartappels te veel te kook nie, dit moet net-net gaar wees, anders gaan die mash, sorry kapokaartappels te watering wees. Laat die aartappels afkoel. Braai die uie in 'n bietjie olie tot net sag, laat afkoel. Sny die vis blik oop, dreineer en gooi in 'n meng bak. Maak die vis fyn, sit die kapok aartappels asook die uie, pietersielie, suurlemoen skil, sap en die kappertjie saad by. Gooi sout en peper na smaak by, proe of dit reg is, alles is mons gaar, so jy kan maar proe. Meng alles goed saam.
Vryf bietjie meel aan jou hande. Neem van die mengsel en vorm balletjies bietjie groter as gholf balle, rol in die eier en dan in die broodkrummels. Druk die balletjies plat om koekies te vorm. Verhit olie in 'n pan en braai die koekies oor matige hitte tot goud bruin aan beide kante.
Nou vir die sous:
2 eetlepels tarragon asyn (as jy nie het nie week bietjie droë tarragon in witwyn asyn, ek maak sommer vir my 'n bottel hiervan en hou dit)
1 eetlepel volgraan (whole grain) mosterd
3 eetlepels mayonnaise
Meng al die bestandele saam en bedien saam met die viskoekies.
Posted by Potjie at 8:19 PM 1 comment:
Springbok Blad met Anchovy en Olywe
Ons het groot geword met die idée dat die belangrikste spesery in wildsvleis naeltjies is, om die wildgeit glo weg te vat, 'n mens sou dink dat die hele idée van wildsvleis eet is om die wild te proe, daarom kook ek my springbok met anchovy om juis die smaak uit te bring, en dan natuurlik rooiwyn, en net omdat olywe en rooiwyn so lekker saamgaan sommer 'n handvol olywe ook.
Ek verkies die blad van 'n springbok bo die boud, maar die resep sal net so goed werk vir 'n boud as vir 'n blad.
3 tot 4 Anchovy fillette
250g repies spek
2 koppies rooiwyn
1 pakkie ontpitte swart olywe
250g sampioene sommer vir die lekker
8 tot 10 klein uitjies
Strooi sout en swart peper oor die blad, plaas in 'n oondvaste bak (jou braaibak sal lekker werk) smeer die fyngekapte anchovy oor die blad, neem die repies spek en bedek die blad. Gooi twee koppies rooiwyn in die braaibak, gooi die tiemie by (bind die tiemie met 'n tou aan mekaar vas, dan kan jy dit maklik uit haal aan die einde en jy hoef nie te sukkel om al die klein blaartjies van die takkies af te haal nie.) Gooi die olywe ook in die bak. Plaas in 'n 160°C voorverhitte oond, na 'n uur gooi die uitjies by, an na nog 'n halfuur gooi die sampioene by. Na twee ure behoort die vleis so sag te wees dat jy die been met jou hand uit die vleis kan trek, indien nie, laat nog 'n rukkie in die oond bak.
Haal die repies spek van die blad af en sny in stukkies, die vleis behoort vanself op te breek en die sous wat oorgebly het op slurp, meng die spek met die vleis en die olywe, sit voor met rys of kapok aartappels en soet patats, en soos altyd 'n glas of twee lekker rooiwyn.
To read this post in English go to http://blogs.food24.com/potjie
Posted by Potjie at 5:48 PM 3 comments:
Labels: anchovy, olywe, Springbok
Nou wat vir 'n ding is 'n boere paella mag jy dalk vra, nou om 'n boere paella te verduidelik moet ek eers 'n paella of Spaanse Paella verduidelik, en dan sal jy verstaan dat 'n boere paella eintlik 'n seekos bredie is waarvan die se Spaanse onderbroek uithang.
'n Paella is in wese 'n reisgereg, en afhangende van die area in Spanje sal die hoofbestandeel of skulpvis of iets soos haas wees. Die verskil tussen wat ek gekook het, en 'n regte paella is die natgeit of eerder drooggeit van die gereg, die opregte Spaanse paella is in wese 'n droë rysgereg, die een wat ek gekook het was bietjie meer nat, en ek sal nou-nou veduidelik hoekom.
My plan was om vir twee mense te kook, erens in die kook van enige paella gaan jy agterkom dis half ontmoontlik om paella, 'n boere een of 'n regte Spaanse een te kook vir twee mense, dis 'n gereg vir 'n klomp mense, 'n gereg vir 'n fees van familie en vriende.
Ek het begin om die gereg te kook in die grootste ysterpan wat ek het, maar baie vinnig besef dat daar geen manier is om die storie in die pan in te pas nie, toe moes ek maar alles in 'n groot pot gooi, en verlief neem daarmee dat die storie nie 'n regte paella gaan wees nie, jy sien 'n regte paella word in 'n groor platterige pan gekook. Die idée is dat die souserigheid weg kook op die groot oppervlakte wat verhit word, jy gaan dit nie regkry in 'n pot nie, die storie word 'n bredie of selfs potjie, sonder die lae ding, en as jou vrou by die deur instap met 'n klomp kreef om die bredie 'n bietjie weskus kleur te gee dan worry jy nie meer of dit 'n paella, potjie of bredie is nie.
So in 'n dag of twee sal ek die resep op my Ingelse blog sit, sodra ek kan onthou wat ek eitlik gedoen het.
Posted by Potjie at 6:14 PM No comments:
'n Broodjie vir ontbyt, brunch of middag ete
Ek het met brood groot geword, meestal winkel brood, sagte wit winkel brood, sondae aande was hulle vuurwarm afgelewer, en die hele dorp het na warm brood geruik.
Pouse kos was broodjies, middag ete was meestal broodjies (ma het gewerk) en ek wou nooit pap eet nie, so ontbyt was brood, toast met marmite, roosterbrood is die mooi afrikaanse woord, maar ons het dit toast genoem, marmite of anchovy toast, en anchovy was fish spread, nie klein vissies in olie nie.
Ek het nou nog nie regtig brood ontgroei nie, daar is deesdae net meer soorte brood in die winkel, en wie kan 'n vars Franse broodjie weerstaan, oopgesny en gebotter, roket blare, dan tamatie, goed gesout en gepeper, dan chedder kaas, en bo-op dit dun gesnyde ham met 'n smeerselkie mosterd, koningskos my ou maat, koningskos.
Nou gaan ek eers vir my 'n broodjie maak.
Posted by Potjie at 6:34 PM No comments:
Die plesiere van winter
Pies en Potjies
Sop en Bredies
Lemoene en pampoene
Posted by Potjie at 7:19 PM No comments:
Die Maklikste Resep ooit
Kook beet in baie water, met sout en 'n bietjie asyn tot sag. Verwyder skille en sit heel in gesteriliseerde bottels, of sny in skywe as jy dit verkies, as jy regtig moet kan jy dit seker rasper ook, maar ek verkies om kleinerige beet te koop en hulle heel te hou.
Kook stroop om die flesse mee te vul, deur een koppie suiker vir elke koppie asyn wat jy gaan gebruik te meng, kook tot die suiker opgelos is. Vul die bottels beet met die suiker/asyn mengsel, maak seker daar is geen lug borrels in die bottels nie, en dat die sous al die beet bedek. Skroef dig toe en bere tot jy dit benodig.
Posted by Potjie at 7:32 PM No comments:
Brandnetel Tee - You must be joking
Ek lees vandag 'n blog oor 100 goed wat elke omnivoor ten minste een keer in sy/haar lewe moet eet, en tweede op die lys is "Nettle Tea". Ek dink so by myself, maar 'n nettle is mons 'n brandnetel, of brandneukel soos ons dit kleintyd genoem het. Nee dink ek, kannie wees nie, g'n normale of abnormale mens sal tee van daai goed maak nie, jy sal jou binngoed toetentaal en al verwoes deur dit bloot te stel aan daai branderige onkruid.
Ek vat toe maar die woordeboek, en wragtig, dis 'n brandnetel, nou vra ek jou met trane in my navy blou oe, waarom maar waarom sal iemand tee wil maak van brandnetels, as jy regtig wil weet waarvoor mense se dis goed gaan na http://www.teabenefits.com/herbal-tea-benefits/nettle-tea-benefits.html, maar as jy dit gaan drink is dit nie op my aanbeveling nie, dit klink vir my na 'n branderige storie op die beste van dae.
Om die ander 99 goed te sien wat omnivore ten minste een keer in hulle lewe moet eet gaan na http://angeliqueca.wordpress.com/2011/05/26/the-omnivore%E2%80%99s-hundred/ as jy weet wat al 100 is buig ek in algehele respek voor jou, as jy al 100 geeet het, wel ek skat dan kan jy nou maar die tydige met die ewige verwissel.